**САЗНАЛИ НА СЕМИНАРУ   
И ПРИМЕНИЛИ У ПРАКСИ**

**Гугл-апликације за Гугл-генерације**

**ОСНОВНИ ПОДАЦИ**

**ИМЕ: Слађана**

**ПРЕЗИМЕ: Трајковић**

* **Зашто сте се определили за овај семинар?**

На семинар ,,Гугл-апликације за гугл-анимације“ пријавила сам се јер ме веома интересовало како су ауторке семинара представиле Гугл и његове алате.

* **Како су стечена знања/вештине са семинара подстакли промене у Вашем раду?**

Прича о значају и примени ИКТ у настави, веб 2.0 алатима и променама које су изазвали у образовању подсетила ме је на важност осавремењивања наставе. Сазнање како функционишу Гуглови бесплатни веб-алати за комуникацију и сарадњу, подстакло ме је на размишљање о реализацији часа помоћу Гугловог Хенгаута.

Други модул помогао је да усавршим претраживање интернета ради проналажења података о изворима лекција, бележење одабраних страница, проценим поузданост у белешкама Гугл-обележивача. Научила сам како да креирам  плејлисту на Јутјубу и како да користим Гуглову говорну нит и како да направим блог у Блогеру. Проучавање додатака за Гугл диск које сам пронашла у Гугл продавници дало ми је идеје како да другачије решим неке техничке захтеве у настави.

* **Опишите начине и облике примене знања/вештина стечених на семинару и остварене ефекте.**

**Гугл наставник**

За реализацију онлајн часа са Јасном Марковић, наставницом математике у Гимназији из Лазаревца, и Соњом Шумоњом, наставницом математике и ЕТШ,,Никола Тесла“ из Ниша, одабране су теме: **Занимљивости из живота великих математичара** (Гимназија Лазаревац), **Неки немогући проблеми у математици** (ЕТШ,,Никола Тесла“ Ниш) и **Софизми у математици** (ТШ,,15.мај“ Прокупље).

Формирала сам групу са подацима ученика у џимејл контактима Софизми, а затим направила документ на Гугл диску под називом Софизми (материјал).

Ученицима је омогућен приступ документу, како би они могли да га мењају и дорађују. У њему је постављан материјал прикупљен претраживањем Интернета. Следећи корак је био да се од сакупљеног материјала одаберу најинтересантнији примери софизама и од њих направи презентација у Пауер Поинту под називом ***Софизми у математици***.

Све видео консултације везане за организацију часа, пробна укључења из школа са ученицима и сам час рађени су помоћу алата Гугл Хенгаут. Ученици сваке од школа су у двадесетоминутном излагању представили тему коју су обрадили.

**Гугл-сајт као лични портфолио**

Електронски портфолио наставника служи за документовање вештина и постигнућа којим он влада са циљем даљег напретка. Такође, портфолио може служити и за критичке осврте и размишљања везана за наставни процес, при чему наставници могу представити своја искуства, идеје и начин рада одређеној групи или заједници и тако омогућити дељење знања унутар неке установе и ван ње. Веб станица ***Мој портфолио*** представља мој електронски портфолио.

Електронски портфолио садржи странице: О страници, О аутору, Настава, Наставни материјали, Мој блог, Савремена настава, Моја графика, Контакт и Мапа сајта.

**Блог о настави**

Рачунари у настави математике дају нову димензију учењу. Улога наставника се увођењем савремених технологија не умањују већ постаје значајнија и одговорнија.

Веб страница ***Савремена настава*** направљена је са циљем да се информације о новим трендовима у настави (математике првенствено) представе, анализирају и укажу на њене добре и лоше стране. Страница је направљена помоћу Гугловог Блогера.

Блог ***Савремена настава*** садржи следеће странице: О аутору, Савремена настава, Математички софтвери и Ученици препоручују.

* **Како процењујете професионалну добит за себе?**

Овом обуком сам унапредила своја сазнања и вештине рада путем Гугла. Коришћење Гугл бесплатних веб-алата за комуникацију и сарадњу и њихова примена, укључење у социјалну мрежу Гугл+ и формирање круга, дељење информација са ученицима и колегама, креирање различитих врста Гугл-докумената (текстуалних, презентација, образацаца) у групама и презентовање групног рада, коришћење Гугл-причаонице неке су од активности које сам усавршила похађајући овај семинар. Креирање личног портфолија на Гугл-сајту навело ме је да схватим шта је његова суштина. Блог, као облик веб простора за сарадњу, видим као место на коме размењујем идеје са мојим колегама и ученицима.

* **На основу чега сте то проценили?**

Семинар је допринео да боље разумем важност и могућности Гуглових апликација за осавремењивање наставног процеса. Слика шта је наставнички портфолио је јаснија, а циљеви и визије наставника се често виде већ из саме организације електронског портфолија.

Блог, прати темпо савременог живота који се огледа у брзини размене информација између наставника и ученика.

* **Како процењујете добит за циљну групу (ученици, колеге, родитељи...) са којом сте радили?**

Сарадња са вршњацима из другог града без напуштања учионице представља нешто ново за ученике.

Електронски портфолио који сам направила представља један од модела креирања наставничког портфолија, а блог као веб апликација на коме се анализира, критикује, изражавају ставови, искуства и погледи које моје колеге, ученици и ја желимо да разменимо.

* **На основу чега сте то проценили?**

Позитивно расположење и велика мотивисаност ученика су обележили час оджан помоћу Гугловог Хенгаута. Сви ученици су активно учествовали у припреми и реализацији часа. Неговањем тимског духа, унапређени су сараднички односи, кооперативни рад и вршњачко учење, усавршене вештине истраживања и комуникације код ученика.

Електронски портфолио који сам направила један број колега користи као модел.

Блог Савремена настава у будућности видим као место значајних информација везаних за наставу.

* **Шта бисте нам још рекли/написали о семинару, а нисмо Вас питали?**

Знања стечена на семинару омогућавају наставнику да унапреди квалитет своје наставе и да се приближи модерним образовним трендовима.

***Прилог који поткрепљује Ваш рад, доставите уз формулар.***

Гугл апликације за Гугл анимације-ппт